Predkladacia správa

Dodatok k materiálu Koncepcia financovania projektov podporovaných zo štrukturálnych fondov na roky 2004 - 2006 schváleného uznesením vlády SR č. 254/2005 sa predkladá ako iniciatívny materiál. 
Cieľom predkladaného materiálu bolo vyšpecifikovanie pravidiel pre poskytovanie pomoci pri projektoch partnerstiev v rámci iniciatív EQUAL a INTERREG IIIA a upresnenie pravidiel poskytovania pomoci v prípade zmiešaných opatrení podporujúcich súkromný (podnikateľský) aj verejný sektor. 
Čo sa týka iniciatív EQUAL a INTERREG IIIA bolo potrebné vzhľadom na rozdielne interpretácie zo strany rezortov detailnejšie popísať pravidlá pre poskytovanie príspevku z EÚ a štátneho rozpočtu na spolufinancovania partnerstvám, pri ktorých sa výška príspevku odvíja od typu vedúceho partnera. 
V nadväznosti na realokácie finančných prostriedkov v rámci väčšiny programových dokumentov, ktoré boli odsúhlasené monitorovacími výbormi a vládou SR v priebehu rokov 2005 a 2006, bolo rovnako potrebné aktualizovať príslušné finančné plány v rámci prílohy     č. 2 tohto materiálu. 
Predkladaný materiál bol predmetom medzirezortného pripomienkového konania a na rokovanie vlády SR sa predkladá bez rozporov. 
Predkladaný materiál nemá negatívny finančný a ekonomický dopad, dopad na štátny rozpočet, podnikateľskú sféru, životné prostredie a zamestnanosť.